SET ปิดเช้าบวก 6 จุด อานิสงส์คลายล็อกดาวน์ แนะจับตาประชุมโอเปกพลัส
SET ปิดเช้าบวก 6 จุด รับปัจจัยคลายล็อกดาวน์ไปมากแล้ว แนะติดตามประชุมกลุ่มโอเปกพลัสเล็งเพิ่มกำลังการผลิตตามแผน บ่ายนี้ตลาดฯคงแกว่งตัวตามภาคเช้าให้ แนวรับ 1,628 - 1,620 แนวต้าน 1,640 จุด
31 ส.ค. 2564

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยเช้านี้แกว่งไซด์เวย์ในลักษณะพักตัวหลังปรับตัวขึ้นไปแรง ขณะที่ตลาดหุ้นในภูมิภาคเอเชียเช้านี้ส่วนใหญ่ติดลบ โดยเฉพาะตลาดที่เกี่ยวข้องกับจีน จากความกังวลมาตรการควบคุมใหม่ของทางการจีนที่ส่งผลกระทบต่อธุรกิจเกมออนไลน์ อีกทั้งตลาดบ้านเราตอบรับการคลายล็อกดาวน์ไปมากแล้ว
ขณะเดียวกันราคาน้ำมันก็ย่อตัวลงหลังพายุเฮอริเคนลดความรุนแรงลง อีกทั้งจะมีการประชุมกลุ่มโอเปกพลัสในเร็วๆนี้ ซึ่งตลาดคาดจะเพิ่มกำลังการผลิตน้ำมันตามแผนที่วางไว้ รวมทั้งวันนี้ต้องติดตามการเปิดอภิปรายไม่ไว้วางใจ และในวันศุกร์ติดตามตัวเลขการจ้างงานนอกภาคเกษตรของสหรัฐฯ
สำหรับแนวโน้มการลงทุนในช่วงบ่ายนี้ นายวีระวัฒน์ กล่าวว่า ตลาดฯคงแกว่งไซด์เวย์ต่อไป โดยมีแนวรับ 1,628 – 1,620 จุด ส่วนแนวต้าน 1,640 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GULF มูลค่าการซื้อขาย 4,040.48 ล้านบาท ปิดที่ 41.75 บาท เพิ่มขึ้น 1.75 บาท
KBANK มูลค่าการซื้อขาย 2,108.22 ล้านบาท ปิดที่ 123.50 บาท ราคาไม่เปลี่ยนแปลง
ADVANC มูลค่าการซื้อขาย 1,854.30 ล้านบาท ปิดที่ 188.50 บาท เพิ่มขึ้น 4.50 บาท
KCE มูลค่าการซื้อขาย 1,801.96 ล้านบาท ปิดที่ 76.75 บาท ลดลง 1.50 บาท
INTUCH มูลค่าการซื้อขาย 1,478.38 ล้านบาท ปิดที่ 85.50 บาท เพิ่มขึ้น 2.25 บาท
 